钦定古今图书集成/理学汇编/学行典/第136卷 > 大戴礼记 > 《曾子制言下》
## 钦定古今图书集成/理学汇编/学行典/第136卷 > 大戴礼记 > 《曾子制言下》

《曾子》曰：“天下有道，则君子䜣然以交同；天下无道，则
衡言不革。诸侯不听，则不干其上；听而不贤，则不践
其朝。是以君子不犯禁而入，入境及郊，问禁请命，不
通患而出危色，则秉德之士不谄矣。故君子不谄富
贵以为己说，不乘贫贱以居己尊。凡行不义，则吾不
事；不仁，则吾不长；奉相仁义，则吾与之聚群；向尔寇”
盗，则吾与虑。国有道则𥥛若入焉，国无道则𥥛若出
焉。如此之谓义，夫有世义者哉？曰：“仁者殆，恭者不入，
慎者不见，使正直者则迩于刑，弗违则殆于罪。”是故
君子错在高山之上，深泽之污，聚橡栗藜藿而食之，
生耕稼以老十室之邑。是故昔者禹见耕者五耦，而
武过十室之邑，则下为秉德之士存焉。